Here is a page extracted from Wikipedia that may contain CSS, HTML, and a lot of unformatted text.

Title: Marráquex
Content: Marráquex (en arabe مراكش; nombre orichinal berber de ⵎⵕⵕⴰⴽⵯⵛ Tamurt n Akkuc) ye una ciudat d'o sudueste de Marruecos, a los piez d'es Monts Atlas, a 466 m d'altaria. A población estimata en l'anyo 2006 yera de 1.036.500 habitadors. 

A ciudat fue fundata en 1062 (anyo 454 d'a Echira) per Yusuf ibn Taxfin, primer sobirán d'a dinastía d'os almurabitz.

O suyo soco u mercato ye o mas gran de Marruecos, y la suya plaza de Dyemaa el-Fna ye considerata la de mas trachín de tota Africa. A ciudat conta con dos partis: a Medina y a ciudat moderna. Tien igualment bels molimentos declaratos Patrimonio d'a Humanidat, cosa que la fa o prencipal atractivo turistico d'o país. Fa parte d'a Organización d'as Ciudaz d'o Patrimonio d'a Humanidat.

Toponimia 
O suyo nombre berber significa "tierra de Dios". Por a tonalidat royenca d'os suyos molimentos ye conoixita tamién como al-Hamra, ("la roya", a mesma etimolochía que L'Alfambra terolana y o palacio de l'Alhambra en Granada.

En aragonés medieval se deciba Marruecos a esta ciudat, tall y quiento veyemos en a "Grant Cronica d'Espanya" de Chuan Ferrández d'Heredia:

L'antiga adaptación d'o nombre que se li dio a la ciudat en os romances d'a peninsula Iberica, Marruecos, esdevinió lo nombre d'o país actual.

Vinclos externos 
 

Localidaz de Marruecos
Patrimonio d'a Humanidat en Marruecos